# ที่ มท ๐๘09.2/ว กรมส่งเสริมการปกครองท้องถิ่น ถนนนครราชสีมา เขตดุสิต

# กทม. ๑๐๓๐๐

(วันสิงหาคม 2564

เรื่อง สำรวจข้อมูลเพื่อเตรียมการจัดสรรงบประมาณรายจ่ายประจำปีงบประมาณ พ.ศ. 2565

เงินอุดหนุนสำหรับสนับสนุนบุคลากรถ่ายโอน (เทศบาลตำบลและองค์การบริหารส่วนตำบล)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบรายงานข้อมูลบุคลากรถ่ายโอน จำนวน 1 ชุด

ด้วยกรมส่งเสริมการปกครองท้องถิ่นจะดำเนินการจัดสรรงบประมาณรายจ่ายประจำปีงบประมาณ พ.ศ. 2565 ประเภทเงินอุดหนุนทั่วไป รายการเงินอุดหนุนสำหรับสิทธิประโยชน์ข้าราชการและลูกจ้างถ่ายโอนและรายการเงินอุดหนุนสำหรับเงินเดือนและค่าจ้างสำหรับข้าราชการและลูกจ้างถ่ายโอน

ดังนั้น เพื่อให้การโอนจัดสรรงบประมาณรายจ่ายประจำปีงบประมาณ พ.ศ. 2565 รายการเงินอุดหนุนสำหรับสนับสนุนการถ่ายโอนบุคลากรในการจัดสรรเงินเดือน ค่าจ้างประจำ เงินประจำตำแหน่ง ค่าครองชีพชั่วคราว และเงินสิทธิประโยชน์ต่าง ๆ ตลอดจนเงินบำเหน็จและเงินบำนาญของข้าราชการและลูกจ้างถ่ายโอนเป็นไปด้วยความเรียบร้อย จึงขอความร่วมมือให้จังหวัดแจ้งองค์กรปกครองส่วนท้องถิ่นตรวจสอบความถูกต้องในฐานข้อมูลบุคลากรท้องถิ่นแห่งชาติให้เป็นปัจจุบัน ซึ่งกรมส่งเสริมการปกครองท้องถิ่นจะใช้เป็นข้อมูลประกอบการจัดสรรงบประมาณให้กับบุคลากรถ่ายโอนขององค์กรปกครองส่วนท้องถิ่น และขอให้รวบรวมข้อมูลบุคลากรถ่ายโอนขององค์กรปกครองส่วนท้องถิ่น (เฉพาะเทศบาลตำบล และองค์การบริหารส่วนตำบล) รายละเอียดตามสิ่งที่ส่งมาด้วย เพื่อใช้เป็นข้อมูลประกอบการพิจารณากับข้อมูลบุคลากร ในฐานข้อมูลบุคลากรท้องถิ่นแห่งชาติในการจัดสรรงบประมาณรายจ่ายฯ ทั้งนี้ ให้รวบรวมแบบรายงานดังกล่าว ส่งกรมส่งเสริมการปกครองท้องถิ่นภายในกำหนด ดังนี้

1. ไตรมาสที่ 1 ให้รายงานภายในวันที่ 17 กันยายน 2564

2. ไตรมาสที่ 2 ให้รายงานภายในวันที่ 26 พฤศจิกายน 2564

3. ไตรมาสที่ 3 ให้รายงานภายในวันที่ 25 กุมภาพันธ์ 2565

4. ไตรมาสที่ 4 ให้รายงานภายในวันที่ 30 พฤษภาคม 2565

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

เลขานุการ ก

สำนักพัฒนาระบบบริหารงานบุคคลส่วนท้องถิ่น

กลุ่มงานมาตรฐานทั่วไปการบริหารงานบุคคลส่วนท้องถิ่น

โทร. ๐-๒๒๔๑-๙๐๐๐ ต่อ 2353